Forslag til RÅDETS FORORDNING om ændring af forordning (EF) nr. 1601/2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet

(forelagt af Kommissionen)

BEGRUNDELSE

Den 5. maj 2000 indledte Kommissionen en antidumpingprocedure, som resulterede i, at der blev indført en endelig antidumpingtold på importen af tovværk og kabler af jern og stål med oprindelse i bl.a. Tyrkiet ved Rådets forordning (EF) nr. 1601/2001 [1].

[1] EFT L 211 af 4.8.2001, s. 1.

Importen af varer fremstillet og solgt til eksport til Fællesskabet af en tyrkisk eksportør, hvis tilsagn Kommissionen godtog (jf. Kommissionens forordning (EF) nr. 230/2001 [2]), blev imidlertid fritaget for tolden. Det pågældende selskab er opført på en liste i nævnte forordning.

[2] EFT L 34 af 3.2.2001, s. 4.

Det tyrkiske selskab meddelte Kommissionen, at det ønskede at trække sit tilsagn tilbage.

Formålet med nærværende forslag er derfor at foreslå Rådet at ændre forordning (EF) nr. 1601/2001 med henblik på straks at indføre en endelig antidumpingtold på importen af varer fra det pågældende selskab. Sideløbende hermed vil godtagelsen af det tilsvarende tilsagn blive trukket tilbage og Kommissionens forordning (EF) nr. 230/2001 blive ændret i overensstemmelse hermed.

Forslag til RÅDETS FORORDNING om ændring af forordning (EF) nr. 1601/2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [3], særlig artikel 8,

[3] EFT L 56 af 6.3.1996, s. 1, forordning senest ændret ved forordning (EF) nr. 1972/2002 (EFT L 305 af 7.11.2002, s. 1).

under henvisning til forslag forelagt af Kommissionen efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Den 5. maj 2000 indledte Kommissionen en antidumpingprocedure [4] vedrørende importen af tovværk og kabler af jern og stål ("den pågældende vare") med oprindelse i bl.a. Tyrkiet.

[4] EFT C 127 af 5.5.2000, s. 12.

(2) Proceduren resulterede i, at der indførtes en antidumpingtold ved Rådets forordning (EF) nr. 1601/2001 [5] i august 2001 med henblik på at fjerne de skadelige virkninger af dumpingen.

[5] EFT L 211 af 4.8.2001, s. 1.

(3) Der indførtes midlertidige foranstaltninger ved Kommissionens forordning (EF) nr. 230/2001 [6]. Sideløbende hermed godtog Kommissionen bl.a. et tilsagn fra den tyrkiske eksporterende producent Celik Halat ve Tel Sanayii A.S. i artikel 2, stk. 1. Importen af varer fremstillet og eksporteret direkte af det pågældende selskab blev fritaget for antidumpingtolden i artikel 2, stk. 2.

[6] EFT L 34 af 3.2.2001, s. 4.

B. FRIVILLIG TILBAGETRÆKNING AF TILSAGNET

(4) Celik Halat ve Tel Sanayii A.S meddelte Kommissionen, at det ønskede at trække sit tilsagn tilbage. Selskabets navn er således ved Kommissionens forordning (EF) nr. xxx/2002 blevet slettet af listen over selskaber, fra hvilke der er godtaget tilsagn i artikel 2, stk. 1, i Kommissionens forordning (EF) nr. 230/2001.

C. ÆNDRING AF FORORDNING (EF) nr. 1601/2001

(5) På baggrund af ovenstående og i henhold til artikel 8, stk. 9, i Rådets forordning (EF) nr. 384/96 bør artikel 2, stk. 1, i forordning (EF) nr. 1601/2001 ændres i overensstemmelse dermed, og varer, der er fremstillet af Celik Halat ve Tel Sanayii A.S, vil være underlagt antidumpingtoldsatsen for selskabet som anført i artikel 1, stk. 3, i forordning (EF) nr. 1601/2001 (31,0 %) -

UDSTEDT FØLGENDE FORORDNING:

Artikel 1

Skemaet i artikel 2, stk. 1, i Rådets forordning (EF) nr. 1601/2001 erstattes med følgende skema:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand